258 Az Európai Unió Hivatalos Lapja 11/18. kötet 31992D0578 1992.12.21. AZ EURÓPAI KÖZÖSSÉGEK HIVATALOS LAPJA L 373/26 A TANÁCS HATÁROZATA (1992. november 30.) az Európai Gazdasági Közösség és a Svájci Államszövetség közötti, a közúti és vasúti áruszállításról szóló megállapodás megkötéséről (92/578/EGK) AZ EURÓPAI KÖZÖSSÉGEK TANÁCSA, tekintettel az Európai Gazdasági Közösség Alapító Szerződésére, és különösen annak 75. cikkére, tekintettel a Bizottság javaslatára, tekintettel az Európai Parlament véleményére (!), tekintettel a Gazdasági és Szociális Bizottság véleményére (?), mivel az Európai Gazdasági Közösség és a Svájci Államszövetség közötti, a közúti és vasúti áruszállításról szóló megállapodás meg- oldást jelenthet az Alpokon áthaladó áruforgalom különböző jelenlegi problémáira; mivel biztosítani kell a tranzitforgalom diszkriminációtól mentes fejlődését annak érdekében, hogy a nemzetközi kereskedelem költsége a lakosság egésze számára a lehető legalacsonyabb legyen, továbbá azt, hogy a tranzitforgalom adminisztratív és technikai akadályai a legkisebb szintre csökken- jenek; mivel a fenti célok kitűzése mellett egyidejűleg kell figyelemmel lenni a fuvaroztatók választási szabadságára valamint azokra a szempontokra, amelyek a közúti közlekedésbiztonsággal, a köz- egészség védelmével és az Alpok térségének környezetvédelmével függenek össze; mivel a megállapodás céljai és tartalma a közös közlekedéspolitika körébe tartoznak és a műszaki szabványok szerepet játszanak e célok megvalósításában; mivel indokolt eljárást megállapítani a megállapodásban előírt közigazgatási intézkedések jóváhagyása céljából, (4) HL C 305., 1992.11.23 ( HLC313., 1992.11.30, 16. o. A KÖVETKEZŐKÉPPEN HATÁROZOTT: 1. cikk Az Európai Gazdasági Közösség és a Svájci Államszövetség közötti, a közúti és vasúti áruszállításról szóló megállapodást a Közösség részéről a Tanács jóváhagyja. A megállapodás szövegét csatolták e határozathoz. 2. cikk A megállapodás 21. cikkében előírt értesítést a Tanács Elnöke küldi meg. 3. cikk A — megállapodás 6. mellékletének II.4 pontjában  előírt közigazgatási intézkedés jóváhagyása a határozat 4. cikkében megállapított eljárás szerint történik. 4. cikk A Bizottság munkáját a tagállamok képviselőiből álló bizottság segíti, amelynek elnöki teendőit a Bizottság képviselője látja el. A Bizottság képviselője tervezetet nyújt be a bizottság számára a meghozandó intézkedésekről. A bizottság, az elnöke által az ügy sürgősségére tekintettel megállapított határidőn belül, véleményt nyilvánít a tervezetről. A véleményt a Szerződés 148. cikkének (2) bekezdésében a Tanácsnak a Bizottság javaslata alapján elfogadandó határozataira előírt többséggel kell meghozni. A bizottságban a tagállamok képviselőinek szavazatait az említett cikkben meghatározott módon kell súlyozni. Az elnök nem szavazhat. A Bizottság a tervezett intézkedéseket elfogadja, ha azok összhangban vannak a bizottság véleményével.